รัฐบาลไทย-ข่าวทำเนียบรัฐบาล-รอง ลธน.ม.เรณูฯ ให้สัมภาษณ์ในรายการ “นารีกระจ่าง” ออกอากาศสดทางสถานีโทรทัศน์ไทยพีบีเอส เพื่อประชาสัมพันธ์งานตลาดคลองผดุงกรุงเกษม ข้างทำเนียบรัฐบาล
วันพุธที่ 15 กุมภาพันธ์ 2560
รอง ลธน.ม.เรณูฯ ให้สัมภาษณ์ในรายการ “นารีกระจ่าง” ออกอากาศสดทางสถานีโทรทัศน์ไทยพีบีเอส เพื่อประชาสัมพันธ์งานตลาดคลองผดุงกรุงเกษม ข้างทําเนียบรัฐบาล
นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษมได้ให้สัมภาษณ์ในรายการ “นารีกระจ่าง” ซึ่งเป็นรายการสดออกอากาศทางสถานีโทรทัศน์ไทยพีบีเอส ในวันนี้ระหว่างเวลา 09.00 น. - 10.00 น.
วันนี้ (15 กุมภาพันธ์ 2560) เวลา 9.30 น. ณ บริเวณสนามหญ้า หน้าตึกบัญชาการ 1 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษมได้ให้สัมภาษณ์ในรายการ “นารีกระจ่าง” ซึ่งเป็นรายการสดออกอากาศทางสถานีโทรทัศน์ไทยพีบีเอส ในวันนี้ระหว่างเวลา 09.00 น. - 10.00 น. โดยให้สัมภาษณ์ประเด็นการจัดงาน “เมืองสุขภาพดีวิถีไทย” ณ ตลาดคลองผดุงกรุงเกษม ข้างทําเนียบรัฐบาล ซึ่งมีสาระสําคัญ ดังนี้
กระทรวงสาธารณสุขด้วยความร่วมมือของสํานักเลขาธิการนายกรัฐมนตรีรับมอบหมายจากรัฐบาลให้จัดงานตลาดคลองผดุงกรุงเกษม ข้างทําเนียบรัฐบาล ทั้งนี้ กระทรวงสาธารณสุขจะเน้นการจําหน่ายสินค้าเพื่อสุขภาพที่รัฐบาลได้ส่งเสริมเพื่อให้เป็นผลิตภัณฑ์เด่นประจําชาติ เพื่อสร้างแบรนด์ผลิตภัณฑ์และความรู้สมุนไพรให้เป็นที่จดจําและมีการนําไปใช้ประโยชน์ได้จริง ได้แก่ กลุ่มเวชสําอาง อาหารเสริม พร้อมเปิดตัว 4 สุดยอดผลิตภัณฑ์ (Product Champion) คือ ขมิ้นชัน แก้ท้องอืดจุกเสียดแน่นท้อง ปวดเข่า ไพล แก้ปวดกล้ามเนื้อ แก้ปวดเมื่อย ลดการอักเสบ กระชายดํา บํารุงกําลัง บัวบก แก้ฟกช้ํา ช่วยบํารุงสมองเพิ่มความจํา เสริมเนื้อเยื่อในแผลเบาหวาน นอกจากนี้ยังมีบริการฉีดวัคซีนไข้หวัดใหญ่ และวัคซีนคอตีบบาดทะยัก ให้กับประชาชนฟรีทุกวันตลอดการจัดงานในวันและเวลาดังกล่าว
ทั้งนี้ ภายในงานยังมีการแบ่งออกเป็น 7 โซน คือ 1.ผลิตภัณฑ์เพื่อสุขภาพสาธิตหลากหลายรูปแบบระดับพรีเมี่ยมมาตรฐานส่งออกต่างประเทศในราคาพิเศษ 2.เวทีวิชาการ และนาทีทองสําหรับผู้มาเยี่ยมชม 3.บริการตรวจสุขภาพดวงตา และฉีดวัคซีนฟรี 4.เสน่ห์จากภูมิปัญญาไทย บริการจากหมอพื้นบ้านเครือข่ายทั่วประเทศ 5.จําหน่ายพืชพันธุ์ไม้สมุนไพร ไม้ดอก ไม้ประดับ 6.อาหารสะอาด รสชาติอร่อย เพื่อสุขภาพที่ดี 7.ตลาดริมคลองยามเย็นนั่งเล่นริมคลองส่งเสริมสัมพันธภาพในครอบครัว อีกทั้งยังมีผลิตภัณฑ์สมุนไพรจากโรงพยาบาลเจ้าพระยาอภัยภูเบศร แพ็กเกจสปาน้ําพุร้อนจากภาคใต้ สาธิตผลิตภัณฑ์จากน้ําพุร้อน เลือกชื้อสินค้าภูมิปัญญาชาวบ้าน รับฟังเรื่องเล่าและทอผ้าจากคุณยายบุญมา ศรีจันทร์ จากจังหวัดบุรีรัมย์ ผู้ได้รับพระราชานุญาตให้ทอผ้าไหมลายอิริยาบถต่าง ๆ ของคุณทองแดง สุนัขทรงเลี้ยงในพระบาทสมเด็จพระปรมินทรมหาภูมิพลอดุลยเดช รัชกาลที่ 9 และการประกวดอาหารประเภทขนมแป้งดัดแปลงจากข้าวอีกด้วย
สําหรับสัปดาห์นี้ มีผลิตภัณฑ์ทั้งเวชสําอางอาหารเพื่อสุขภาพที่น่าสนใจ ได้แก่ผลิตภัณฑ์ยาและผลิตภัณฑ์เพื่อสุขภาพจากโรงพยาบาลอภัยภูเบศร จังหวัดปราจีนบุรี เช่น ลิปมัน ยาสีฟัน ยาดม อาหารเสริม ยาสระผม และสบู่สมุนไพรเป็นต้น ตลอดจนผลิตภัณฑ์ประทินผิวหน้าและผิวกายซึ่งทําจากข้าว อาหารเพื่อสุขภาพ ได้แก่ เบอร์เกอร์ ทอดมัน ไส้อั่วทอด ที่มีส่วนประกอบของปลาทูและปลาทูสามรส จากจังหวัดสมุทรสงคราม
พร้อมกันนี้ ยังมีผลิตภัณฑ์นวัตกรรมใหม่ของสเต็มเซลล์ ซึ่งสกัดจากแอปเปิ้ลเขียว และผลไม้ตระกูลเบอร์รี่ เครื่องดื่มน้ําข้าวกล้องเพาะงอก และน้ําสมุนไพรพร้อมผลิตภัณฑ์กาแฟผสมสารสกัดแอปเปิ้ลเขียวและทับทิมช่วยลดความเสี่ยงการเป็นโรคหัวใจและมีสารต้านอนุมูลอิสระ มะขามป้อมสมุนไพรซึ่งเป็นที่นิยมของชาวญี่ปุ่น มีสรรพคุณช่วยระบายขจัดเสมหะ ชุ่มคอ ตลอดจน สมอหมักสมุนไพรผสมน้ําผึ้งและชะเอม มีสรรพคุณช่วยลดอาการหิว ขับเสมหะ และลดอาการวิงเวียนศีรษะ
นอกจากนี้ ภายในงานยังมีบริการนวดเพื่อสุขภาพตามแบบแพทย์แผนไทย เพื่อลดอาการปวดเมื่อยตามร่างกายช่วยให้เกิดความผ่อนคลายจากความตึงเครียดในชีวิตประจําวันได้เป็นอย่างดี จึงขอเชิญชวนพี่น้องประชาชนมาชม ชิม ช้อป ผลิตภัณฑ์ต่าง ๆ เพื่อสุขภาพที่ดีห่างไกลโรครับรองคุณภาพโดยกรมการแพทย์แผนไทยฯ กระทรวงสาธารณสุขตั้งแต่บัดนี้จนกระทั่งถึงวันที่ 26 กุมภาพันธ์ 2560 เปิดทุกวันระหว่างเวลา 10.00 – 19.00 น. ณ ตลาดคลองผดุงกรุงเกษม ข้างทําเนียบรัฐบาล
********************************
กลุ่มประชาสัมพันธ์และเผยแพร่ สํานักโฆษก